Протести и размирици в Пакистан след като съдът оправда християнка , обвинена в богохулство Актуално Решението на съда предизвика гневни протести и смъртни заплахи от ултра - ислямистка партия и радост от страна на правозащитни организации . В сряда върховният съд на Пакистан оправда християнка , която беше осъдена на смърт заради обвинения в богохулство против исляма . Решението на съда предизвика гневни протести и смъртни заплахи от ултра - ислямистка партия и радост от страна на правозащитни организации . Късно вечерта новият министър - председател на страната – Имран Кан , отправи предупреждение към религиозните фундаменталисти , че полицията ще реагира на всяка продължителна блокада на улиците . Асия Биби , която емайка на 4 деца , очакваше смъртното си наказание от 2010 година . Тогава тя стана първата жена , осъдена на смърт чрез обесване от строгите пакистански закони за богохулството , които критиците определят като твърде сурови и с които често се злоупотребява . Тя беше обвинена , че е отправила предполагаеми обидни думи към исляма след като нейни съседи били против тя да пие от техните чаши , понеже не е мюсюлманка . Биби отричаше , че е извършила богохулство . Случаят разгневи християните по света ( папа Франциск например , каза , че лично се е помолил за Биби ) и раздели Пакистан , при това двама политици , които искаха да помогнат на Биби , бяха убити . След като отхвърли обвиненията срещу нея , съдът заключи , че доказателствата против нея не са достатъчни . Биби не се появи в съда , а местоположението й се пазеше в тайна поради страхове от атаки срещу нея и семейството й . Поддръжниците на ислямистката политическа партия Tehreek - e - Labaik веднага осъдиха решението на съда и блокираха пътищата в някои от големите градове , като в източния град Лахор , те хвърляха камъни по полицаите . Части от Исламабад и други градове също бяха блокирани . Един от водещите лидери на партията поиска смъртта на Биби и на съдиите .